Fristutsettelse for anleggssertifikat – søk nå! | Fiskejuss.no
Steenstrup Stordrange
Fiskejuss.no
Hjem/
Nyhetsbrev – påmelding/
Steenstrup.no/
Fristutsettelse for anleggssertifikat – søk nå!
Av Lars Selmar Alsaker / 17 Jun 2013 / No Comments
NYTEK-forskriften, som stiller krav til utforming og sertifisering av oppdrettsanlegg, trådte i kraft i 2012. Forskriften gir frist til 1. juli 2013 med å få utstedt anleggssertifikat for akvakulturanlegg. Problemet […]
NYTEK-forskriften, som stiller krav til utforming og sertifisering av oppdrettsanlegg, trådte i kraft i 2012. Forskriften gir frist til 1. juli 2013 med å få utstedt anleggssertifikat for akvakulturanlegg. Problemet er bare at de selskaper som har akkreditering fra myndighetene til å stå for sertifisering av anlegg har store kapasitetsproblemer. De klarer ikke ta unna alle oppdrettselskapene som ønsker å få sertifisert sine anlegg innen fristen.
Fiskeridirektoratet er klar over problemstillingen. Oppdrettsselskaper som uforskyldt ikke klarer å få anleggssertifikatene i orden innen 1. juli kan søke direktoratet om dispensasjon, og få utsatt fristen.
Fiskeridirektoratet venter seg et stort antall søknader når man nå nærmer seg fristen. Det er derfor hensiktsmessig at oppdrettselskapene sender inn en felles dispensasjonssøknad som omfatter alle selskapets anlegg som trenger dispensasjon fra fristen. Dispensasjonssøknaden må nevne lokalitetsnavn og lokalitetsnummer. Det bør også gis en kort redegjørelse for hvert enkelt anlegg om hva som konkret er bakgrunnen for behovet for dispensasjon, hva enten dette gjelder manglende kapasitet knyttet til lokalitetsundersøkelser, fortøyningsinspeksjoner eller lignende. I tillegg til å danne det faktiske grunnlag for å behandle dispensasjonssøknaden gir dette direktoratet verdifull informasjon om "hvor skoen trykker mest".
Det er grunn til å regne med at Fiskeridirektoratet vil se med velvillighet på begrunnede søknader om dispensasjon. Men dispensasjonssøknadene bør sendes så raskt som mulig. I NYTEK-forskriftens § 24, 3 ledd heter det at:
"Flytende akvakulturanlegg som ikke har anleggssertifikat kan ikke brukes til akvakultur etter dette tidspunkt [mao etter 1. juli 2013, vår kommentar]".
Dette innebærer at dersom man ikke har fått dispensasjon innen fristen 1. juli, så vil anlegget være ulovlig. Det haster derfor med å søke om dispensasjon – gjør det nå.
Vårt advokatfirma kan om nødvendig bistå.
Posted in: Oppdrett
Om forfatteren
Lars Selmar Alsaker Lars S. Alsaker har i mer enn 15 år jobbet med forvaltningsrett, herunder fiskerijuss. Erfaringen omfatter saker knyttet til oppdrettskonsesjoner, lokalitetsklareringer og håndtering av sanksjoner. Alsaker underviser i forvaltningsrett på Norges Handelshøyskole.
Leave a Comment Cancel Reply
Name *
Email *
Website
Seminartilbud
Kontakt forfatteren
Lars Selmar Alsaker
Email: lsa@steenstrup.no
Follow me
Twitter
KATEGORIER
Fellestema
Andre fellestema
Arbeidsrett
EU/EØS og konkurranserett
Generasjonsskifte i virksomheter
Selskapsrettslige tema
Skatt og moms
Oppdrett
← Verdens beste fiskeriregulering?
Viktige lovendringer for fiskeri- og oppdrettsnæringen →
Status og utfordringer i trafikklyssystemet
Tildeles det for få utviklingstillatelser ?
Trafikklyssystem i strid med Grunnloven
Er reguleringen av sjøarealene god nok?
Har du mange utestående fakturaer?
Praksis ved administrativ inndragning av fangst – overreaksjoner i strid med Stortingets vilje
Statens schizofrene forhold til oppdrettsfisk i naturen
En bedre forvaltning av oppdrettsnæringen
ANSVARSFRASKRIVELSE OG OPPHAVSRETT
Innholdet på www.fiskejuss.no med undersider er utelukkende en informasjonstjeneste, er ikke uttømmende, og må ikke legges til grunn som sådan. Bruk må ikke sees på som et alternativ til individuell juridisk rådgivning. Våre advokater kan ikke besvare konkrete rettslige spørsmål for spesifikke saker på en internettside. Ingen må handle eller unnlate å handle på bakgrunn av informasjonen som finnes på www.fiskejuss.no uten å søke relevant rådgivning for sine forhold eller omstendigheter.
Advokatfirmaet Steenstrup Stordrange tar ikke ansvar for bidrag lagt inn som kommentarer på www.fiskejuss.no. Rettighetene til alt som blir publisert på www.fiskejuss.no eies av Advokatfirmaet Steenstrup Stordrange DA. Skriftlig forhåndssamtykke fra Advokatfirmaet Steenstrup Stordrange DA kreves for bruk av materiale som ikke kan skje i samsvar med åndsverkloven.
TIPS TIL REDAKSJONEN
Har du forslag til temaer som bør behandles på bloggen hører vi gjerne fra deg. Send en e-post direkte til bloggerne, eller kontakt oss på red@fiskejuss.no.
Lenker
byggejuss.no
steenstrupnews.com
Interlex
WTS
Les flere nyheter her
Meta
Log in
Entries RSS
Comments RSS
WordPress.org
Populære Tagger
havfiske (3)
fiskefartøy (2)
struktur (2)
skipsarbeidslov (2)